《圣小儿诗》
宋代·贺德英

英秀钟河岳，生来号圣儿。
虽云年尚小，不待学而知。
博古通今年，超群迈秀姿。
浩然食牛气，非若聚鱼嬉。
祖莹耽书日，甘罗入相时。
看看头角长，身到凤凰池。

作者简介：宋潭州湘乡人。七岁能文。孝宗淳熙间父以讼系狱，德英诣县自乞面试以赎父罪。县令出题，多以《毛诗》、《春秋》语对之，援笔立就诗赋各一。遂荐于朝，试第一。卒仅十四岁。